KS Daily View วันที่ 28 ธ.ค.2564
28 ธันวาคม 2564

ติดตามการแพร่ระบาดโอมิครอนและมาตรการควบคุมในแต่ละประเทศ จะส่งผลต่อการฟื้นตัวเศรษฐกิจและตลาดหุ้นแตกต่างกัน ขณะที่แอฟริกาใต้ สัญญาณดียอดติดโอมิครอนลดลงและจำนวนผู้ป่วย-เสียชีวิตน้อยกว่าเดลต้ามาก / คาด SET 1630-40 หุ้นแนะนำ TPCH
สายการบินของสหรัฐประกาศยกเลิกเที่ยวบินเกือบ 800 เที่ยวบินในวันนี้ หลังจากที่ได้ระงับเที่ยวบินมากกว่า 3,000 เที่ยวบินในช่วงเทศกาลคริสต์มาส โดยได้รับผลกระทบจากการแพร่ระบาดของไวรัสโควิด-19 สายพันธุ์โอมิครอน โดยสหรัฐติดอันดับ 1 ของโลกทั้งจำนวนผู้ติดเชื้อไวรัสโควิด-19 และผู้เสียชีวิต โดยมีผู้ติดเชื้อมากกว่า 53.2 ล้านราย และเสียชีวิตมากกว่า 837,000 ราย กดดันหุ้นกลุ่มสายการบิน อย่างไรก็ตามทางรัฐบาลสหรัฐฯยังไม่ได้ยกระดับมาตรการควบคุมการแพร่ระบาด

ขณะที่ ดูบราฟโก ลาคอส-บูชาส นักวิเคราะห์ของเจพีมอร์แกน แสดงความเห็นว่า ไวรัสโอมิครอนจะไม่ส่งผลกระทบอย่างมีนัยสำคัญต่อการขยายตัวของเศรษฐกิจ แต่กลับมีแนวโน้มที่จะเร่งไปสู่การยุติการแพร่ระบาดซึ่งสอดคล้องกับ รูปแบบวิวัฒนาการของไวรัสในอดีตบ่งชี้ว่าไวรัสที่มีการแพร่ระบาดมากกว่า แต่มีความรุนแรงน้อยกว่า จะเข้ามาแทนที่ไวรัสสายพันธุ์ที่มีความรุนแรงมากกว่า จึงเชื่อว่าโอมิครอนจะเป็นตัวเร่งให้โควิดกลายเป็นเพียงโรคไข้หวัดใหญ่ตามฤดูกาล

ทางด้านยุโรปนายบอริส จอห์นสัน นายกรัฐมนตรีอังกฤษ เตรียมหารือกับที่ปรึกษาด้านการแพทย์ในวันนี้ ก่อนที่รัฐบาลจะทำการพิจารณายกระดับคุมเข้มมาตรการรับมือการแพร่ระบาดของโควิด-19 ในสัปดาห์นี้ หลังกระทรวงสาธารณสุขอังกฤษรายงานเมื่อวันศุกร์ว่า พบผู้ติดเชื้อไวรัสโควิด-19 รายใหม่จำนวน 122,186 ราย ซึ่งเป็นตัวเลขสูงเป็นประวัติการณ์นับตั้งแต่เกิดการแพร่ระบาดในช่วงต้นปี 2563 ส่งผลให้ยอดรวมผู้ติดเชื้อสะสมในประเทศมากกว่า 11.8 ล้านราย ซึ่งสูงเป็นอันดับ 4 ของโลก รองจากสหรัฐ อินเดีย และบราซิล ส่วนประเทศอื่นๆ ในกลุ่มสหราชอาณาจักร ทั้งสก็อตแลนด์ เวลส์และไอร์แลนด์เหนือ ได้ยกระดับมาตรการไปแล้ว ทำให้บรรดารัฐมนตรีในอังกฤษกำลังพิจารณาจะทำอย่างเดียวกัน แทนการขอความร่วมมือประชาชนให้ควบคุมพฤติกรรมตนเองและลดการติดต่อทางสังคม ขณะที่ประธานาธิบดีเอ็มมานูเอล มาครง ผู้นำฝรั่งเศส จะประกาศยกระดับคุมเข้มมาตรการรับมือการแพร่ระบาดของโควิด-19 ในวันนี้ หลังพบว่าจำนวนผู้ป่วยติดเชื้อโควิด-19 พุ่งขึ้นมากกว่า 100,000 รายต่อวัน ซึ่งการยกระดับมาตรการควบคุมจะกดดันกิจกรรมทางเศรษฐกิจและกดดัน sentiment การลงทุนในยุโรประยะสั้น
.
อย่างไรก็ตาม แอฟริกาใต้ สัญญาณดียอดติดเชื้อโอมิครอนลดลงและจำนวนผู้ป่วย-เสียชีวิตน้อยกว่าเดลตา เป็นอย่างมาก ทั้งนี้นายริธวาน สุไลมานนักวิจัยอาวุโส สภาวิทยาศาสตร์และอุตสาหกรรมแห่งแอฟริกาใต้ (CSIR) กล่าวว่า การระบาดของไวรัสโอมิครอนในประเทศได้ผ่านจุดสูงสุดมาแล้ว โดยมีสัญญาณมาจากจังหวัดกัวเต็งซึ่งเป็นศูนย์กลางการระบาด จำนวนผู้ติดเชื้อลดลงอย่างมีนัยสำคัญ และกังเต็งนั้นเป็นที่ตั้งของเมืองโยฮันเนสเบิร์ก อันเป็นเมืองที่ใหญ่ที่่สุดของแอฟริกาใต้ ซึ่งแม้การตรวจคัดกรองจะพบผลเป็นบวกหรือติดเชื้อร้อยละ 29.8 ซึ่งยังสูงอยู่ก็ตาม นอกจากนี้จำนวนผู้ติดเชื้อแล้วมีอาการป่วยรุนแรงรวมถึงผู้เสียชีวิตนั้นน้อยกว่าการระบาดครั้งก่อนอย่างมาก อีกทั้งคลื่นการระบาดรอบนี้ดูจะตั้งชันสูง แต่กลับสั้นกว่ารอบก่อนอย่างเห็นได้ชัด โดยรอบนี้ใช้จำนวนวันเพียงครึ่งเดียวของรอบก่อนในการขึ้นสู่จุดสูงสุด สอดคล้องกับทางนาย ซาลิม อับดุล คาริม หัวหน้าคณะทำงานรับมือโควิด-19 ของประเทศ กล่าวว่า แอฟริกาใต้ผ่านจุดสูงสุดในการระบาดของโอมิครอนไปแล้ว และตนเชื่อว่าทุกประเทศหรือเกือบทุกประเทศจะตามมาในแนวทางเดียวกัน

สถาณการณ์ในประเทศพบผู้ติดเชื้อโควิดโอมิครอนเพิ่มเป็น 514 ราย อย่างไรก็ตามพบว่าส่วนใหญ่ในภาพรวมมีอาการไม่มาก เป็นการติดเชื้อระบบทางเดินหายใจส่วนบน ไม่มีอาการของเชื้อลงปอด ทั้งนี้สถาณการณ์โอมิครอนยังคงเป็นความเสี่ยงหลักที่ต้องติดตามว่าสุดท้ายแล้วสายพันธุ์นี้จะร้ายแรงขนาดไหน รวมถึงวัคซีนแต่ละประเภทสามารถลดความรุนแรงของอาการได้มากน้อยแค่ไหน ซึ่งปัจจัยดังกล่าวจะส่งผลต่อทิศทางการฟื้นตัวเศรษฐกิจและแนวโน้มตลาดหุ้นปีหน้าของแต่ละภูมิภาคหรือแต่ละประเทศ
มุมมองตลาดหุ้น คาด SET 1630-40 หุ้นแนะนำ TPCH

TPCH (ราคาพื้นฐาน 13.00 บาท) ผู้บริหารตั้งเป้ากำลังการผลิตระยะยาวไว้ที่ 250 MW ภายในปี 2568 จากกำลังผลิตปัจจุบันที่ 122.3 MW ขณะที่แผน PDP ที่เพิ่มสัดส่วนการผลิตพลังงานหมุนเวียนจะเปิดโอกาสให้ผู้ประกอบการเพิ่มกำลังการผลิตมากขึ้นในอนาคต

มุมมองตลาดหุ้น คาด SET 1630-40 หุ้นแนะนำ TPCH
Top pick: TPCH (ราคาพื้นฐาน 13.00 บาท). ผู้บริหารตั้งเป้ากำลังการผลิตระยะยาวไว้ที่ 250 MW ภายในปี 2568 จากกำลังผลิตปัจจุบันที่ 122.3 MW ขณะที่แผน PDP ที่เพิ่มสัดส่วนการผลิตพลังงานหมุนเวียนจะเปิดโอกาสให้ผู้ประกอบการเพิ่มกำลังการผลิตมากขึ้นในอนาคต.
รายงานตัวเลขเศรษฐกิจ
วันอังคาร ติดตาม รายงานความเชื่อมั่นผู้บริโภคจากซีบี (CB Consumer Confidence) (ธ.ค.) วันพุธ ติดตาม ยอดขายบ้านที่รอการปิดการขาย (เดือนต่อเดือน) (พ.ย) US ตลาดคาด 0.6% วันพฤหัสติดตาม ดัชนีราคาผู้บริโภคพื้นฐาน (Core CPI) (ปีต่อปี) (พ.ย.) EU ตลาดคาด 2.1% วันศุกร์ ติดตาม ดัชนี PMI ภาคการผลิตของจีน (ธ.ค.) ตลาดคาด 49.6, ดัชนีผู้จัดการฝ่ายจัดซื้อ (PMI) นอกภาคการผลิตของจีน (ธ.ค.)

เปิดพอร์ตลงทุนออนไลน์กับ KS ได้แล้ววันนี้!เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp